અગાઉ KKRએ ટૉસ જીતીને રાજસ્થાનને બેટિંગ માટે આમંત્રણ આપ્યું હતું. ઓપનર રાહુલ ત્રિપાઠી(27) અને જોઝ બટલરે (39) રૉયલ્સને તોફાની શરૂઆત અપાવતા માત્ર 4.5 ઓવરમાં જ 63 રન બનાવી દીધા હતા. આ સમયે રાજસ્થાન 200થી વધુ રનનો સ્કોર બનાવશે તેવું લાગી રહ્યું હતું. પરંતુ રાહુલ ત્રિપાઠીની વિકેટ પડ્યા બાદ ટીમનો રકાસ શરૂ થયો હતો. કોલાકાતાના બોલર, ખાસ કરીને સ્પિનર કુલદીપ યાદવ રાજસ્થાનના બેટ્સમેનો પર હાવી થઈ ગયો હતો અને 20 રન આપી 4 વિકેટો ઝડપી હતી. તેના આ સ્પેલને લીધે રાજસ્થાન એક સમયે 20 ઓવર પણ નહીં રમી શકે તેમ લાગતું હતું. જોકે, જયદેવ ઉનડકટની ઉપયોગી 26 રનની ઈનિંગથી રાજસ્થાને 20 ઓવરમાં 142 રનનો સ્કોર બનાવ્યો હતો. KKR માટે યાદવ ઉપરાંત આન્દ્રે રસેલ અને પ્રસિધ ક્રિશ્નાએ બે-બે વિકેટો ઝડપી હતી.